Brandstofprys styg waarskynlik skerp | Maroela Media
Argieffoto (Foto: andreas160578/Pixabay)
Brandstofpryse gaan waarskynlik skerp styg wanneer die pryse in Februarie aangepas word, het die Automobiel-Assosiasie (AA) Vrydag gesê.
Dié kommentaar is op ongeouditeerde brandstofprysdata vir die einde van die maand geskoei. Die AA verwag dat petrol met tot 82c per liter kan styg. Diesel kan met 52c per liter en paraffien met 60c per liter toeneem.
"Suid-Afrikaners word weereens blootgestel deur 'n swak rand. Daar was ook die afgelope tyd 'n stadige toename in die olieprys, wat waarskynlik verdere pyn by die pompe sal veroorsaak," lui die AA se verklaring.
Die organisasie wys daarop dat die rand sedert April verlede jaar effens teen die dollar versterk het en vir die afgelope maande reeds onveranderd bly.
"Die rand het verlede jaar 'n rekordlaagte van R19 teen die dollar bereik, maar dié val is grotendeels ondervang deur lae oliepryse, so die uitwerking van die swak rand op brandstofpryse was nie so groot nie.
"Enige beleids- of ekonomiese skok wat die rand beïnvloed, sal waarskynlik nou 'n veel groter uitwerking op die brandstofprys hê noudat die olieprys weer begin toeneem," meen die AA.
Nee ek glo dit nie…die waarheid is dat die regering moet geld kry want hy gaan BAIE onderverhaal deur die belasting betalers.Daar is te min oor en erens moet die geld vandaan kom.Dit is hoekom ons weereens tweede kom en die regering geld vat waar dit maklik is.
Dit is ook seker om te betaal vir die ent-stof.
Styg, styg, styg… en dan moet ons van een pot hole na die volgende ry terwyl ons voertuie duisende rande se skade op doen
Ek is dom met hierdie redes waarom brandstof se pryse ewe skielik moet styg… indien bottelstore ens weer oopgemaak word kan die Govt mos baie geld genereer via VAT… so wat is die probleem?